# Incident aeri entre Turquia i Rússia de 2015

El 24 de novembre de 2015 es va produir un incident aeri entre Turquia i Rússia en el qual un bombarder Sukhoi Su-24 rus fou abatut per part d'un caça F-16 de la Força Aèria Turca, prop de la frontera entre aquest país i Síria. Segons Turquia, l'avió fou atacat per haver entrat a l'espai aeri turc i haver penetrat fins a 2.19 quilòmetres en el seu territori, en un període de 17 segons, després d'haver estat advertit deu vegades en cinc minuts. El govern turc també va dir que desconeixia la nacionalitat de l'avió en el moment de l'incident. El ministre de Defensa rus va negar que l'avió hagués abandonat l'espai aeri sirià, explicant que, a més, les dades provinents del satèl·lit mostraven que el Sukhoi es trobava a 1.000 metres de la frontera quan fou abatut. Un alt càrrec dels Estats Units, anònimament, va exposar que l'avió rus havia estat abatut en l'espai aeri sirià després d'haver ocupat espai aeri turc durant dos o tres segons; el portaveu nord-americà a l'Iraq, el coronel Steve Warren, va declarar que s'havia avisat a l'avió rus abans de disparar. El president Vladímir Putin va dir que Rússia havia informat del pla de vol del bombarder a l'administració americana abans d'enlairar-se, afirmació que fou negada per part d'alts càrrecs estatunidencs.
El pilot rus i l'oficial encarregat dels sistemes armamentístics van aconseguir saltar de l'aparell; el segon fou rescatat, mentre que el primer fou disparat i assassinat mentre queia amb paracaigudes per part de rebels sirians d'origen turc. Un infant de marina rus de l'equip de recerca i rescat envia't per recuperar als dos tripulants del Su-24 també va morir quan l'helicòpter de rescat en el qual viatjava fou atacat pels rebels. L'abatiment del bombarder rus fou el primer incident d'aquest tipus en què un estat membre de l'OTAN abatia un aparell de la Força Aèria Russa o de la Força Aèria Soviètica. Després de l'incident, Rússia va reaccionar amb el desplagament del creuer equipat amb míssils teledirigits Moskva, armat amb míssils terra-aire S-300F (SA-N-6 Grumble), que va situar a Latakia, a la costa siriana i sistemes mòbils SAM S-400 (SA-21 Growler), que va situar a la Base Aèria de Khmeimim.

## Referències

* ↑ Lydia Tomkiw. «What Is A Fencer Su-24? What To Know About The Russian Plane Shot Down By Turkey». International Business Times, 24-11-2015. Arxivat de l'original el 25 de novembre 2015. [Consulta: 24 novembre 2015].
* ↑ Press release. «Hava sahası İletim» (en turc). Turkish Armed Forces Chief of Staff, 24-11-2015. Arxivat de l'original el 24 de novembre 2015. [Consulta: 24 novembre 2015].
* 1 2 «Turkey's statement to the United Nations Security Council» (en anglès australià). Al Jazeera. Arxivat de l'original el 24 de novembre 2015. [Consulta: 24 novembre 2015].
* ↑ «Turkey downs Russian jet». Al Jazeera, 24-11-2015. Arxivat de l'original el 24 de desembre 2018. [Consulta: 25 novembre 2015].
* ↑ «Turkey's downing of Russian warplane – what we know». BBC, 24-11-2015. Arxivat 3 de maig 2019 a Wayback Machine.
* ↑ Sputnik. «Russian Defense Ministry Video Proves Su-24 Never Entered Turkish Airspace». sputniknews.com, 24-11-2015. Arxivat de l'original el 24 de desembre 2018. [Consulta: 25 novembre 2015].
* ↑ «Russian jet hit inside Syria after incursion into Turkey: U.S. official». Arxivat de l'original el 26 de novembre 2015. [Consulta: 26 novembre 2015].
* ↑ «Turkey Shoots Down Russian Warplane Near Border With Syria». NBC News [Consulta: 26 novembre 2015]. Arxivat 26 de novembre 2015 a Wayback Machine.
* ↑ «The Jerusalem Post». jpost.com.
* ↑ «Navigator Rescued After Turkey Shot Down Warplane, Russia Says». The New York Times, 25-11-2015 [Consulta: 25 novembre 2015]. Arxivat 26 de novembre 2015 a Wayback Machine.
* 1 2 «Syrian rebels fired on parachuting Russian pilots, killing at least one after Turkey shot down warplane: official». National Post, 25-11-2015 [Consulta: 25 novembre 2015]. Arxivat 27 de desembre 2015 a Wayback Machine.
* ↑ «Turkey downing that Russian fighter jet is terrible news for the war on ISIS.». Slate Magazine. Arxivat de l'original el 24 de novembre 2015. [Consulta: 25 novembre 2015].
* ↑ «A NATO Country Just Shot Down a Russian Warplane for the First Time Since the Cold War». Maxim. Arxivat de l'original el 2015-11-24. [Consulta: 29 novembre 2015].
* ↑ «Turkey downing that Russian fighter jet is terrible news for the war on ISIS.». Slate. Arxivat de l'original el 24 de novembre 2015. [Consulta: 25 novembre 2015].
* ↑ Victoria Richards. «Russia deploys warship to Mediterranean to destroy 'any target' after plane shot down by Turkey». The Independent, 25-11-2015. Arxivat de l'original el 27 de novembre 2015. [Consulta: 27 novembre 2015].